Omvendt bogklub: Dy Plambeck
2026-02-25 17:00 - 19:00 (Europe/Paris) | Galleri Stigsen, Tingvej 18, 1. sal, Hornslet
Bogcafé for dig, der IKKE har læst Dy Plambeck.
Kan man deltage i en bogklub uden at have læst bogen? Ja, i bibliotekets omvendte bogklub kan man. Med udvalgte citater og passager fra Dy Plambecks forfatterskab vil aftenens formidler sætte gang i tankerne og samtalen. Du behøver altså slet ikke at have læst noget af Dy Plambeck for at deltage (og hvis du har må du også gerne være med). Forhåbentlig åbner samtalen op for en lyst til at læse mere og gør os alle klar til foredraget med Dy Plambeck den 5/3.
Omvendt bogklub er blevet til med inspiration fra det belgiske koncept “The Book Club”, som er udviklet af Kriticos Mwansa. Læs mere på Instagram @thebookclub
Tilmeld dig ber: https://syddjursbibliotek.dk/arrangementer/voksen/omvendt-bogklub-dy-plambeck

Aften Krea damerne
2026-02-25 19:00 - 22:00, 2026-03-04 19:00 - 22:00, 2026-03-11 19:00 - 22:00, 2026-03-18 19:00 - 22:00, 2026-03-25 19:00 - 22:00, 2026-04-01 19:00 - 22:00, 2026-04-08 19:00 - 22:00 | Kulturgrunden, Tingvej 16, Hornslet, 8543, Danmark
Vi er en gruppe friske kvinder der mødes til kreative sysler på Kulturgrunden hver onsdag aften.
Tag dine små hobbyprojekter under armen, og lad os inspirere hinanden til nye spændende sysler.

Brætspil på biblioteket
2026-02-28 12:00 - 17:00, 2026-03-28 12:00 - 17:00 | Hornslet Bibliotek, Tingvej 35, Hornslet, 8543, Danmark
Kære spilleglade medborger,
vi vil SÅ gerne spille brætspil med DIG (og dine naboer og hvem du ellers kunne tage med).
Sæt kryds i kalenderen
Der er altid kaffe, the, saftevand, lækker kage og de sødeste medborgere, kom frisk uanset alder

Mandags krea på kulturgrunden
2026-03-02 13:00 - 16:00, 2026-03-09 13:00 - 16:00, 2026-03-16 13:00 - 16:00, 2026-03-23 13:00 - 16:00, 2026-03-30 13:00 - 16:00, 2026-04-06 13:00 - 16:00 | Kulturgrunden, Tingvej 16, Hornslet, 8543, Danmark
Vi er en gruppe kvinder, der elsker at sidde og hygge og være kreative sammen. Vi mødes derfor hver mandag fra 13-ca. 16.00.Vi strikker, broderer, tegner og maler,- men først og fremmest går snakken livligt!Vi kan sagtens være flere, så kig indenfor!Alt er gratis.

Madspildsbilen
2026-03-03 10:30 - 11:00, 2026-03-10 10:30 - 11:00, 2026-03-17 10:30 - 11:00, 2026-03-24 10:30 - 11:00, 2026-03-31 10:30 - 11:00, 2026-04-07 10:30 - 11:00 | Kulturgrundens hus, Tingvej 18, Hornslet, 8543, Danmark
Madspildsbilen på Kulturgrunden hvor der uddeles grønt og frugt.
Hver tirsdag

Dy Plambeck: Mod midnatssolen
2026-03-05 19:00 - 21:00 | Kom-Bi, Nyvej 3, Hornslet, 8543, Danmark
Mød Dy Plambeck, der denne aften fortæller om sin seneste roman “Mod midnatssolen”.
På en rejse til Norge sammen med sine veninder og sine 3 døtre reflekterer Amy over ny og gammel kærlighed, parforholdets vildveje og det følelsesmæssigt opslidende liv som splittet og sammenbragt familie.
Ud af det vokser en vidtforgrenet fortælling om deres venskabs styrker og sårbarheder og om kærlighed: Den man mister, den man fravælger, og den man gerne vil kæmpe for.
“Mod midnatssolen” er en roman om venskabets kraft, om moderne familieformer og de fortællinger, der spirer frem, når forestillingen om kernefamilien er brudt sammen. Den handler om at blive synlige for hinanden og finde hjem på et sted og i en familie.
Om Dy Plambeck:
Dy Plambeck er født i 1980 og opvokset ved Buresø i Nordsjælland. Hun er blevet karakteriseret som en af sin generations mest talentfulde og originale forfattere. Hun er desuden kendt for sit store samfundsengagement som debattør og skribent for bl. a. Weekendavisen, Politiken og Information.
Hun debuterede i 2005 med digtsamlingen Buresøfortællinger. Siden er romanerne Texas’ rose (2008), Gudfar (2011), Mikael (2014), Til min søster (2019) og Mod midnatssolen (2024). Dy Plambeck har også skrevet børnebøgerne Drømmehøjen (2008) og Os fra Blomsterkvarteret 1-12 (2011-2015).
Foredraget er arrangeret af Kulturgrunden og Syddjurs Bibliotek med støttet fra Statens Kunstfond.
Billetter købes på Kom-Bis hjemmeside her: https://www.kombi.dk/ProTickets/php/ShowInfo.php?ShowID=3429&CheckNo=checkNo_587430%27;

Debutudstilling med Thit L. Boisen
2026-03-07 14:00 - 17:00 | Galleri Stigsen, Tingvej 18, 1. sal, Hornslet
Debutudstilling: “Menneskelighed”
På min debut udstilling vil jeg dele mine tanker og drømme indkapslet på papir. Det underliggende tema i min udstilling er menneskelighed, følelsestilstande, sjælefryd og ar.Jeg holder af at eksperimentere med teknikker og kunstformer. Det vil I også få at se her i min debutudstilling på Galleri Stigsen.

Jeg hedder Thit L. Boisen, er 18 år gammel og er født og opvokset i Viborg.
Kunst, specielt klassisk tegning, har altid interesseret mig – lige fra jeg lærte at holde om en blyant! Det er jeg blevet undervist i – i en del år på Kulturskolen i Viborg – hvor jeg også har været med til at undervise som hjælpelærer. Jeg elsker at arbejde med forskellige materialer, men jeg vender altid tilbage til mine trofaste makkere: blæk og farveblyant.

Det er ingen hemmelighed at jeg bærer rundt på en psykisk sårbarhed, som også kommer til udtryk i mine værker. Derfor er kunst et åndehul for mig; her er der rum til at jeg kan udtrykke mig og få mine følelser arbejdet ud. Med min kunst ønsker jeg at dele et rum af nærvær, en følelse af forståelse og varme.

Det har været værdifuldt for mig at få lov at arbejde med på flere kunstprojekter under ledelse af kunstner Susanne Ahrenkiel.

“Min ønskeven” er en del af min debutudstilling. Den fremviser min egen digtsamling og nogle tegninger der portrætterer følelsen af noget meget menneskeligt; frustration og skuffelse over noget, der gik i stykker.

Ferniseringen for udstillingen finder sted lørdag d. 7. marts 2026 i Galleri Stigsen fra kl. 14 – 17.

Udover ferniseringen er udstillingen også åben d. 14. og d. 21. marts fra kl. 14-17.
Kunstneren er til stede i galleriet alle datoer nævnt.

Blue Jam de Luxe m. Ole Frimer
2026-03-07 20:00 | Kom-Bi, Nyvej 3, Hornslet, 8543, Danmark
Kulturgrunden inviterer til Blues Jam de Luxe med Ole Frimer som kompetent jamvært. “De Luxe” jam indikerer, at vi normalt vil blive præsenteret for en helt særlig oplevelse, som dog først offentliggøres op til arrangementet.
Ole Frimer er uden tvivl én af de mest erfarne blues jamværter i Danmark, da han har været med på musikscenen i fem årtier.
En fortid i Blue Junction og et tæt duo-samarbejde med nu afdøde Peter Thorup har været blot et par af højdepunkterne i en lang musikalsk karriere.
Musikalsk interesserede vil vide, at Ole Frimer har været meget aktiv på pladefronten i en årrække og også har bevæget sig udenfor den traditionelle bluesgenre med en musikalsk stil, der nok er blå men også rummer elementer fra rock, jazz og fusion.
Kl. 18.30 – 20.00: tapasanretning til 140,- kr.
Entré billet til musikken: 100,- kr.
Billeter købes her på Kom-bi’s hjemmeside
Kulturgrunden oplyser, at købte billetter ikke refunderes!

Solo koncert m. Asger Præst
2026-03-20 20:00 - 23:00 | Kom-Bi, Nyvej 3, Hornslet, 8543, Danmark
Asger Præst er en folk-rock sangskriver, der spiller original sange på både Dansk og Engelsk! Sangene bevæger sig i et krydsfelt mellem Folk, Rock og Blues, men fælles foralle sangene er Asgers unikke guitarspil, og hans personlige stemme!
De Danske sange har ofte tekster der kommentere på udkants Danmark, og de oversete stemmer rundt om i landet, ofte med en lille historie som introduktion, mens de Engelske oftest har melodien i fokus. Dog altid med velovervejet lyrik!
Asger vandt Kulturgrundens amatør musik konkurrence i august 2023 og siden er det gået hurtigt med Asgers karriere. Bl.a. optrådte han også på Open Air i Hornslet i 2023.
Tag vennerne med, køb et par gode øl og nyd Asgers nærværende og betagende live optræden.
Billetter købes på Kom-bis hjemmeside her

Ekstra koncert m. Asger Præst
2026-03-21 20:00 - 23:00 | Kom-Bi, Nyvej 3, Hornslet, 8543, Danmark
Ekstra koncert d. 21. marts!
Asger Præst er en folk-rock sangskriver, der spiller original sange på både Dansk og Engelsk! Sangene bevæger sig i et krydsfelt mellem Folk, Rock og Blues, men fælles foralle sangene er Asgers unikke guitarspil, og hans personlige stemme!
De Danske sange har ofte tekster der kommentere på udkants Danmark, og de oversete stemmer rundt om i landet, ofte med en lille historie som introduktion, mens de Engelske oftest har melodien i fokus. Dog altid med velovervejet lyrik!
Asger vandt Kulturgrundens amatør musik konkurrence i august 2023 og siden er det gået hurtigt med Asgers karriere. Bl.a. optrådte han også på Open Air i Hornslet i 2023.
Tag vennerne med, køb et par gode øl og nyd Asgers nærværende og betagende live optræden.
Billetter købes på Kom-bis hjemmeside her

Generalforsamling
2026-03-24 19:00 - 21:30 | Kom-Bi, Nyvej 3, Hornslet, 8543, Danmark
Dagsorden for generalforsamling i Kulturgrunden

d. 24. marts kl. 19.00-21.30 i KOM-BI

Valg af dirigent
Fremlæggelse af bestyrelsens beretning – en status på arbejdet i 2025
Fremlæggelse og drøftelse af arbejdsplanen for 2026
Indkomne forslag:

a. Bestyrelsen foreslår flg. vedtægtsændringer:

§ 4, stk. 3: ”Reviderede” udgår
§ 8 stk. 3 ændres til: Regnskabet, der skal indeholde driftsregnskab og status, påtegnes af foreningens to kritiske revisorer før fremlæggelsen på den ordinære generalforsamling.

Motivation: Vi vil kunne spare min. 10.000,- kr. årligt på at slette kravet om at regnskabet skal revideres af registreret eller statsautoriseret revisor. Med et mindre driftstilskud fra Syddjurs Kommune på lidt over 100.000,- kr. er det langt over målet at få lavet en egentlig revision som vi gør det i dag. I stedet skifter vi over til en mere lempelig form for ”foreningsrevision”.

Fremlæggelse af bestyrelsens budgetforslag og fastlæggelse af kontingent. Bestyrelsen foreslår uændret kontingent på 100,- kr. i 2026.
Fremlæggelse af regnskab v. kasserer Jørn Dam
Valg af to bestyrelsesmedlemmer og to suppleanter

På valg er:

Lotte Jensen – genopstiller
Morten Just Jensen – genopstiller

Suppleanter:
Vibeke Mikkelsen er aftrådt som suppleant.
Valg af to suppleanter:

Gert Møberg – genopstiller
Valg af ny suppleant

Valg af to kritiske revisorer og en revisor suppleant
Eventuelt

Vel mødt
Bestyrelsen

Blomsterworkshop på Kulturgrunden
2026-04-11 11:00 - 14:00 | Kulturgrunden, Tingvej 16, Hornslet, 8543, Danmark
Hornslet Blomstrer – Vil I være med?

Sammen med Hornslet Handel, vil vi også i år hjælpe foråret og blomsterglæden lidt på vej. Derfor inviterer vi til

Blomsterworkshop på Kulturgrunden
Lørdag, den 11. April kl. 11-14.00.

Vi skal sammen med kunstner Kristina R. Sørensen lave et stort blomsterbed med store stofblomster til glæde for os alle.
Kristina er kendt for sine op til meterhøje crepepapirblomster. På dagen vil vi arbejde med vejrbestandigt materiale, så blomsterne kan tåle at stå ude midt på Kulturgrunden og blomstre.

Følg Kristina på Instagram @labdecordk samt bloggen Labdecor.dk
eller bliv inspireret af hendes bog Papirblomster&Vaser, som kan købes hos Bog&Ide.

Alle er velkomne og det er GRATIS!

Staldtips - Akvarel, akryl og broderi fra Ørnebjerggaard
2026-04-11 13:00 - 17:00 | Galleri Stigsen, Tingvej 18, 1. sal, Hornslet
Staldtips
Akvarel, akryl og broderi fra Ørnebjerggaard
Udstilling, Kulturgrunden 11. april – 26. april, 2026
Lisbeth Wemmelund, Sven Wemmelund, Annette Koldkjær Højlund og Christian Højlund har siden 2015 boet sammen i bofællesskab på den hvide gård neden for Rodskov med udsigt over Kaløvig og Mols. Bevidst og ubevidst spiller naturen med i alt, hvad der foregår – også i de billeder og det broderi, der som regel er ved at blive til i den gamle renoverede hestestald. Stilen er forskellig, men glæden ved at bruge hænderne og fantasien er den samme. Plus lysten til at gøre op med den indre stemme, der forlanger at det skal ligne og være pænt. Og dermed kedeligt. Kunsten er at forlade sit værk, mens der endnu er liv i det.
Udstillingen åbner med fernisering lørdag d. 11. april kl. 13 og slutter søndag d. 26. april kl. 17.
Dørene er åbne i weekenderne 11.-12. april kl. 13-17, 18.-19. april kl. 13-17 og 25.-26. april kl. 13-17. Velkommen!
